Aftanfyri navnið The European Highwaymen eru tveir royndir og kompromileysir tónleikarar, sum ongantíð hava latið seg lokka av mótabluffi og dagsins trendum. Tónleikarnir eru G. Thomas og Arly Karlsen. Teir hava turnerað lond og ríkir í ein mansaldur, framført á mongum countryfestivalum í Norra og aðrastaðni í Evropa og USA. Báðir hava teir ein røð av útgávum aftan fyri seg og hava selt væl av plátum/fløgum, har fleiri av løgum teirra hava verið á hitlistunum í fleiri londum. Hesir báðir tónleikarnir eru ein serstakliga góð samanseting har G. Thomas hevur nærleikan av outlaw tónleikinum hjá sær og Arly Karlsen hevur Mr. Cash í blóðinum. Teir hava nú sungið og spælt saman í 7 ár. The European Highwaymen framføra bæði egið skrivað tilfar og nýtt og gott gamalt.